Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 100 , 26/04/2003 s. 0017 - 0019



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2003/C 100/06) Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 ARTIKLA SAN ( ) - SMM (X) Asiakirjan kansallinen numero: IG/16/97 1. Jäsenvaltion toimivaltainen viranomainen Nimi: Ministère de l'agriculture et de la pêche - Direction des politiques économique et internationale Bureau des signes de qualité et de l'agriculture biologique Osoite: 3, rue Barbet-de-Jouy, F-75349 Paris 07 SP Puhelin (33-149) 55 81 01 Faksi (33-149) 55 57 85 2. Hakijaryhmittymä 2.1 Nimi: Union interprofessionnelle de la fraise du Périgord (UIFP) 2.2 Osoite: Mairie de Vergt - F-24380 Vergt 2.3 Kokoonpano: tuottaja (X) muu = lähettäjä (X) 3. Tuotelaji: Ryhmä 8, syötävät hedelmät ja pähkinät; sitrushedelmien ja melonien kuoret (Rooman sopimuksen liite II) 4. Eritelmä (tiívistelmä 4 artiklan 2 kohdan mukaisista edellytyksistä) 4.1 Nimi: Fraise du Périgord 4.2 Kuvaus: Nimi "fraise du Périgord" kuvaa koko maantieteelliseltä alueelta saatua tuotetta. Périgordin mansikat kasvatetaan avomaalla, ja ne kuuluvat ekstra- tai I-luokkaan. Union Interprofessionnelle de la Fraise du Périgord (UIFP) valitsee lajikkeet niiden viljely- ja makuominaisuuksien perusteella. Lisäksi mansikoiden on vastattava seuraavilta osin vahvistettuja ominaisuuksia ja arvoja: sokeripitoisuus, väri, kiinteys, koko, kiilto, muoto ja pakkaus. Kaikki nämä ominaisuudet tarkastetaan jokaisesta lähtevästä erästä. Mansikat myydään 500 ja 250 gramman rasioissa, joihin on merkitty nimike "fraise du Périgord". 4.3 Maantieteellinen alue Alueeseen kuuluu 32 kantonia Dordognen departementista (Beaumont, Belvès, Bergerac, Bergerac 2, Carlux, Domme, Issigeac, La Force, Lalinde, Le Bugue, Le Buisson de Cadouin, Montpazier, Montagrier, Montignac, Montpon-Menesterol, Mussidan, Neuvic, Périgueux, Périgueux Nord-Est, Périgueux Ouest, Ribérac, Saint-Astier, Saint-Aulaye, Saint-Cyprien, Saint-Pierre de Chignac, Sainte-Alvére, Salignac-Eyvignes, Sarlat-la-Cadena, Thenon, Vergt, Villamblard, Villefranche du Périgord), 51 Dordognen kuntaa (Agonac, Antonne-et-Trigonant, La Bachellerie, Bertric-Burée, Biras, Bourdeilles, Bourg-des-Maisons, Bussac, La Cassagne, Cercles, Le Change, Chavagnac, Chourgnac, Coly, Condat-sur-Vézère, Cornille, Coulaures, Coutures, Cubjac, La Dornac, Escoire, Gardonne, La Gonterie-Boulouneix, Granges-d'Ans, Hautefort, Lamonzie-Saint-Martin, Le Lardin-Saint-Lazare, Leguillac-de-Cercles, Lisle, Lusignac, Mayac, Monbazillac, Moulin Neuf, Port-Sainte-Foy-et Ponchapt, Ribagnac, Sadillac, Saint-Aubin-de-Cadelech, Saint-Capraise-d'Eymet, Saint-Géraud-de-Corps, Saint-Julien-de-Bourdeilles, Saint-Laurent-des-Vignes, Saint-Martin-de-Gurçon, Saint-Méard-de-Gurçon, Saint-Paul-Lizonne, Saint-Rabier, Saint-Rémy, Sainte-Eulalie-D'Ans, Savignac-les-Églises, Sencenas-Puy-de-Fourche, Temple-Laguyon, Tourtoirac) näiden kantonien naapurikantonit ja yhdeksän kuntaa Lotin departementista (Anglars Nozac, Fajoles, Gourdon, Leobard, Masclat, Milhac, Peyrignac, Rouffilhac, St-Cirq-Madelon). Maantieteellinen tuotantoalue sijaitsee aivan Périgordin alueen sydämessä ("Périgord central") homogeenisella alueella, jolle on ominaista sekundaarista alkuperää oleva kalkkipitoinen maaperä, jota peittää piipitoinen savi, sekä lauhkea ja tasainen ilmasto. 4.4 Alkuperätodisteet: - Valitut mansikantuottajat on kirjattu luetteloon, jota myyntiorganisaatio päivittää. - Mansikoiden viljelemiseen käytettävät palstat sijaitsevat rajoitetulla maantieteellisellä alueella, ja ne luetteloidaan ja määritellään maarekisterinumeron perusteella. - Mansikat pakataan 500 tai 250 gramman rasioihin, joihin on merkitty tuottajan oma tunnistusnumero, minkä ansiosta jokaisen rasian jäljitettävyys säilyy kuluttajalle asti. Lisäksi sertifioidut ominaisuudet ja nimike "fraise du Périgord" on merkitty rasian kanteen tai suojamuoviin. - Jokainen kuormalava on lisäksi merkitty lavakortilla, josta käy ilmi lajike, pakkausten määrä, vastaanottaja ja kuljettaja, ja jokaisen lähetetyn erän mukana on tiedot sisältävä lähetyslomake. Lisäksi jokaista tilausta varten laaditaan saateasiakirjat. 4.5 Viljelymenetelmä: Périgordin mansikan omaleimaisuus johtuu erityisesti siitä, että sitä viljellään kukkulaisilla alueilla, joilla kasvaa kastanjapuita. Viljelymenetelmä on seuraavanlainen: - Maapalstat valitaan ja lasketaan niiden maantieteellisen sijainnin, aikaisemman viljelyn sekä maaperä- ja ilmasto-olosuhteiden mukaan. - Ennen istutusta maa lannoitetaan sopivalla tavalla. - UIFP valitsee lajikkeet niiden makuominaisuuksien mukaan. - Käytetään yksinomaan sertifioituja taimia, joiden istutustiheys on enintään 6 kappaletta neliömetriä kohti. - Kastelua ja kasvinsuojelua harjoitetaan sopivassa määrin. Käytetään vain UIFP:n suosittelemia aineita. - Mansikat poimitaan kypsinä ja aina katteen alla sadonkorjuun alusta kesäkuun puoleenväliin ja syyskuun puolestavälistä lokakuun loppuun. Sokeripitoisuus on lajikkeen ja ajankohdan mukaan vähintään 6°-7,5°. - Marjat lajitellaan sadonkorjuun aikana. - Jokainen erä arvioidaan sen saapuessa pakkauspaikalle hyväksymisasteikon mukaan. Pienin arvo, jolla saa nimityksen "Fraises du Périgord" on 9. - Marjat viedään vastaanotossa aina kylmätiloihin. - Marjat pakataan pehmustettuihin tai vastaavasti varustettuihin laatikoihin. - Marjat pakataan ja varastoidaan ilmastoidussa hallissa, jonka lämpötila on enintään 12 °C. - Marjat lähetetään enintään 48 tuntia vastaanoton jälkeen ja kuljetetaan koneellisesti jäähdytetyissä kuorma-autoissa, joiden lämpötila on 6-12 °C. 4.6 Yhteys maantieteelliseen alkuperään: 1. Tuotteen erityispiirre: Périgordin mansikan omaleimaisuus johtuu palstojen maaperä- ja ilmasto-olojen erityispiirteistä: maaperä on kalkkipitoista ja sitä peittää piipitoinen savi, maasto on kumpuilevaa ja metsäistä. Tuottajat osaavat hyödyntää näitä erityispiirteitä tietotaitonsa ansiosta ja erityisesti siksi, että on kehitetty viljelytapoja, jotka hyödyntävät metsän hakkuusta tulleita humuskerroksia. Myös ilmastolla on suuri merkitys. Suhteellisen tasaisen ilmaston ansiosta marjat kasvavat ja kypsyvät tasaisesti. Lisäksi Périgordin mansikoiden laatu on sidoksissa lajikkeiden valintaan, jonka tulee täyttää kolme perustetta: lajike soveltuu hyvin Périgordin maaperään, lajike on makoisa ja näyttää hyvältä. 2. Historiallinen ja nykyinen maine: Mansikantuotanto alkoi Périgordissa vuonna 1895. Aluksi mansikoita viljeltiin viiniköynnösrivien välissä ja marjoja myytiin paikallisilla toreilla. Toisen maailmansodan jälkeen tuotanto kehittyi voimakkaasti ja muuttui hiljalleen pienimuotoisesta tuotannosta massatuotantoon, erityisesti kuljetuksen kehittymisen ja toiminnan järjestäytymisen ansiosta. Maine ja laatu tekevät näistä marjoista kysytyn ja arvostetun tuotteen koko Ranskan markkina-alueella. Périgordin mansikan pitkäaikaisen tunnettuuden ja nykyisen maineen ansiosta se on merkitty ranskalaisen ruokaperinnön luetteloon (l'Inventaire du Patrimoine Culinaire français). 4.7 Valvontaelin Nimi: SGS ICS (Direction "Certification de produits et de services"), sertifiointimerkki Qualicert. Osoite: 191, Avenue Aristide Briand, F-94237 Cachan Cedex. Cofrac-akkreditointinumero maatalous- ja elintarviketuotteiden sertifiointiin NF EN 45011: 7-019/98-standardin mukaisesti. 4.8 Merkintä: Myytävissä tuotteissa on nimike "Fraise du Périgord" ja maininnat "Certifié" (sertifioitu) ja seuraavat sertifioidut erityistiedot: Produites en Périgord (/Tuotettu Périgordissa) Cueillies à maturité optimale (/Poimittu kypsinä) Variétés sélectionnées (/Valitut lajikkeet) Traçabilité garantie du producteur au consommateur (/Taataan jäljitettävyys tuottajalta kuluttajalle). 4.9 Kansalliset vaatimukset: Ei ole. EY N:o: FR/00133/2001.02.23. Täydellisen asiakirjan vastaanottopäivä: 19. joulukuuta 2002.